Page:Welsh Medieval Law.djvu/116

 arbenhíc. Croen hẏd adaỽ ıdaỽ ẏn hẏdꝛeſ ẏ gan ẏ penkẏnẏd. ac ohỽnnỽ ẏ guneır lleſ- trı ẏ gadỽ fıoleu ẏ bꝛenhín. ae gẏrn kẏn rannu ẏ crỽẏn rỽg ẏ bꝛenhín ar kẏnẏdẏ- on. Dıſteín ageıff ran gỽꝛ o arẏant guaſt- rodẏon. Dıſteín o gẏſreıth bıeu goſſot bỽẏt a llẏn rac bꝛon ẏ bꝛenhín a seıc uch ẏ laỽ ac arall ıſ ẏ laỽ. ẏnẏ teír gỽẏl arbeníc. Ef heuẏt bıeu kẏhẏt ae hıruẏs oꝛ cỽꝛỽf gloẏỽ ẏ ar ẏ guadaỽt. ac oꝛ bꝛagaỽt hẏt ẏ kẏgỽg perued. ac oꝛ med hẏt ẏ kẏgỽg eıthaf. Ẏ neb awnel cam ẏg kẏnted ẏne- uad. oſ deıla ẏdıſteín ỽꝛth gẏfreıth ef a- geıff traẏan ẏ dırỽẏ neu ẏ camlỽꝛỽ. ac oſ- deıla heuẏt ıſ ẏ colofneu ẏn gẏnt noꝛ penteulu traẏan ẏdırỽẏ neu ẏ camlỽꝛỽ ageıff. Dıſteín bıeu cadỽ ran ẏ bꝛenhín o anreıth. ac o rennír kẏmeret ef uuỽch neu ẏch. Dıſteín bıeu c̣ạḍ tẏgu dꝛoſ ẏ bꝛenhín pan uo reıth arnaỽ. Dıſteín ẏỽ ẏtrẏdẏdẏn a geıdỽ bꝛeínt llẏſ ẏn aỽſen | ẏ bꝛenhín